Diari Oficial de la Generalitat Valenciana


Sumari del DOGV 10976, del 20-12-2024 (2024/13609)

RESOLUCIÓ de 12 de desembre de 2024, de la Direcció General d'Urbanisme, Paisatge i Avaluació Ambiental, sobre el procediment de concessió de subvenciones destinades a ajuntaments de la Comunitat Valenciana per a la modernització i transparència del planejament urbanístic vigent 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10479

Data del DOGV
:   20-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13532

CVE
:   BZNG-Y-3574-21758

Data del document
:   12-12-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * ajuda pública
    * administració local
    * pla d'urbanisme
    * urbanisme

Mitjançant la Resolució de 19 de juny de 2024, de la Direcció General d'Urbanisme, Paisatge i Avaluació Ambiental, es convoquen, per a l'exercici 2024, les subvencions destinades a ajuntaments de la Comunitat Valenciana per a la modernització i transparència del planejament urbanístic vigent (DOGV 9894, 16.06.2024).

L'import global màxim destinat a finançar les subvencions de referència, de caràcter plurianual, ascendix a 580.000 euros amb càrrec al capítol VII, línia de subvenció S0369 del programa  B98391452, subprograma 432A00 d'Urbanisme, del pressupost de la Generalitat per a 2024 i 2025, amb la següent distribució:

|  |  |  |
| --- | --- | --- |
| *Consignació inicial*  *580.000 € (2024)* | *Previsions de gasto* | *Concepte* |
| 2024 | 174.000 € | 30 % acompte |
| 2025 | 406.000 € | 70 % pagament subvenció |

  

La quantia de l'exercici 2025 queda supeditada als crèdits que, per a este exercici, es consignen a este efecte en el pressupost de la Generalitat.

Finalitzat el termini de presentació de sol·licituds establit en l'apartat nové de la resolució de convocatòria 2024, s'han presentat 43 sol·licituds per part d'ajuntaments  de la Comunitat Valenciana. Després de l'anàlisi de les sol·licituds presentades i requeriments oportuns, en data 21 de novembre, es va elaborar informe per l'òrgan instructor.

En data 26 de novembre de 2024 es va reunir la comissió de valoració i es va estendre l’acta en la qual consten els acords adoptats. L'informe de l'òrgan instructor va servir de fonament per a l'adopció  d'estos acords. En este informe es fa constar que, de la informació que consta en poder de l'òrgan instructor es desprén que vint-i-sis municipis complixen tots els requisits per a ser possibles beneficiaris de la subvenció.

Vista la proposta de la comissió de valoració, de 26 de novembre de 2024, i d'acord amb l'establit en la base tercera, apartat un de l'Orde 1/2023,

RESOLC

*Primer*

Inadmetre les tretze sol·licituds que s’esmenten en l'annex I per no reunir els requisits establits en l'Orde 1/2023 per a ser beneficiaris, segons les causes d'inadmissió indicades en este annex.

*Segon*

Tindre per desistit de la seua sol·licitud l'ajuntament que s’esmenta en l'annex II pels motius exposats en el mateix annex.

*Tercer*

Desestimar les sol·licituds dels tres ajuntaments esmentats en l'annex III ja que, de la instrucció del procediment, resulta que no complixen els requisits per a ser beneficiaris de la subvenció, segons les causes indicades en el mateix annex.

*Quart*

Concedir subvencions als  restants vint-i-sis ajuntaments que s’esmenten en l'annex IV  pels imports que s'indiquen,  ateses les bases de la convocatòria i la valoració prelada de sol·licituds.

*Quint*

Les subvencions concedides ho són per un import total de quatre-cents cinquanta-un mil huit-cents quaranta-huit euros amb setze cèntims (451.848,16 €) destinats a finançar les subvencions a ajuntaments de la Comunitat Valenciana per a l'elaboració del text consolidat del planejament urbanístic vigent i la seua digitalització, amb càrrec al capítol VII, línia de subvenció S0369 del programa U33654832, subprograma 432A00 d'Urbanisme, del pressupost de la Generalitat per a 2024 i 2025, amb la següent distribució:

|  |  |  |
| --- | --- | --- |
| *Anualitats* | *Total quantia subvenció*  *451.848,16 €* | *Concepte* |
| 2024 | 135.554,45 € | 30 % acompte |
| 2025 | 316.293,71 € | 70 % pagament subvenció |

  

La quantia de l'exercici 2025 queda supeditada als crèdits que, per a este exercici, es consignen a este efecte en el pressupost de la Generalitat.

*Sext*

Realitzar el pagament de les subvencions concedides en la forma prevista, procedint al pagament de l'acompte del 30 % de la quantitat concedida, segons el que es preveu en la convocatòria de les subvencions 2024.

*Sèptim*

Remetre la resolució per a la seua publicació en el DOGV amb caràcter d'urgència i publicar en el portal de transparència (<http://www.gvaoberta.gva.es/es/inici>), actualitzada i estructurada, la informació relativa a les subvencions i les ajudes públiques concedides amb indicació del seu import, objectiu i finalitat, i les entitats beneficiàries. Així mateix, es remetrà a la Base Nacional de Subvencions (BDNS) a l'efecte del que es disposa en l'article 18 de la Llei 38/2003, de 17 de novembre, general de subvencions.

*Octau. Notificar de manera individual la present resolució als beneficiaris de les subvencions*

Esta resolució posa fi a la via administrativa i, contra esta, podrà interposar-se potestativament un recurs de reposició davant este mateix òrgan en el termini d'un mes, comptat des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.

València, 12 de desembre de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental

ANNEX I

*Sol·licituds inadmeses*

|  |  |  |  |  |
| --- | --- | --- | --- | --- |
| *Expedient URMTPU/2024 Núm.* | *Sol·licitant* | *Causa inadmissió* | *Nombre instruments planejament urbanístic* | |
| *Indicats en l'informe tècnic/Certificat* | *Computables segons base 6,1,a), c) i d)* |
| 01 | L'Énova | 2 | 4 |  |
| 02 | Ador | 2 | 5 |  |
| 03 | Salinas | 3 | 10 | 8 |
| 05 | Vall de la Gallinera | 2 | 8 |  |
| 09 | Guadassuar | 2 | 4 |  |
| 24 | Polop | 1 |  |  |
| 29 | La Romana | 2 | 9 |  |
| 30 | Quartell | 2 | 2 |  |
| 31 | Agres | 2 | 1 |  |
| 38 | Macastre | 2 | 4 |  |
| 41 | El Verger | 3 | 10 | 6 |
| 42 | Forcall | 2 | 1 |  |
| 43 | Montán | 3 | 10 | 8 |

  

|  |  |
| --- | --- |
| *Codi* | *Codificacions causa inadmissió* |
| 1 | Incompliment de la base 2 de l'Orde 1/2023 per haver obtingut ajudes per a la mateixa finalitat en convocatòries anteriors d'esta conselleria. |
| 2 | Incompliment de la base 2.b) per no arribar al nombre mínim de 10 instruments de planejament requerits per a ser beneficiari de la subvenció, segons l'especificat pel mateix ajuntament. |
| 3 | De l'anàlisi de la relació d'instruments de planejament presentada en l'informe tècnic/certificat, d'acord  amb el que es preveu en la base 6.1.a), c) i d) de l'Orde 1/2023 s'observa que no complix amb els requisits per a ser beneficiari segons la base 2.b) de la referida orde. (Mínim: 10 instruments de planejament). |

  

ANNEX II

*Desistiments*

|  |  |
| --- | --- |
| *Expedient URMTPU/2024*  *Núm.* | *Ajuntament sol·licitant* |
| 14 | La Vila Joiosa |

  

|  |
| --- |
| Causa: no haver contestat el requeriment efectuat des de l'Administració, d'acord amb el que s'establixen l'apartat dècim.2 de la Resolució de convocatòria 2024 d'esta subvenció i en l'article 68 de la Llei 39/2015. |

  

ANNEX III

*Sol·licituds desestimades*

|  |  |  |  |  |
| --- | --- | --- | --- | --- |
| *Expedient URMTPU/2024*  *Núm.* | *Municipi* | *Causa inadmissió* | *Instruments Inf.Tec./Certificat* | *Instruments revisats computables* |
| 4 | Alcalalí | 2 | 13 | 8 |
| 13 | Catí | 2 | 11 | 6 |
| 22 | L'Orxa | 1 | 4 |  |

  

|  |  |
| --- | --- |
| *Codi* | *Codificacions causa inadmissió* |
| 1 | Incompliment de la base 2.b) per no arribar al nombre mínim de 10 instruments de planejament requerits per a ser beneficiari de la subvenció, segons l'especificat pel mateix ajuntament. |
| 2 | De l'anàlisi de la relació d'instruments de planejament presentada en l'informe tècnic/certificat, d'acord  amb el que es preveu en la base 6.1.a), c) i d) de l'Orde 1/2023 s'observa que no complix amb els requisits per a ser beneficiari segons la base 2.b) de la referida orde. (Mínim: 10 instruments de planejament). |

  

ANNEX IV

*Subvencions concedides*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| *Expedient /24* | | *Municipi* | *Població INE 01.01.2023* | *P.* | *Pla vigent* | *Any aprov.* | *P.* | *Instruments revisats* | *P.* | *Plecs amb clàusules de resp. social* | *P.* | *Punts Totals* | *Import subv. (euros)* |
| *Núm. Exp.* | *Núm. Ord.* |
| 34 | 1 | Utiel | 11.632 | 13 | PG | 1987 | 15 | 33 | 50 | No | 0 | 78 | 18.000,00 |
| 39 | 5 | El Campello | 29.993 | 7 | PG | 1986 | 15 | 59 | 50 | Si | 2 | 74 | 17.908,00 |
| 36 | 2 | Orba | 2.379 | 23 | Normes subsidiàries | 1987 | 25 | 16 | 20 | Si | 2 | 70 | 18.000,00 |
| 21 | 3 | Llíria | 24.518 | 7 | PG | 2006 | 10 | 31 | 50 | Si | 2 | 69 | 18.000,00 |
| 23 | 4 | Mutxamel | 27.078 | 7 | HOMONormes subsidiàries | 1998 | 10 | 40 | 50 | Si | 2 | 69 | 18.000,00 |
| 16 | 6 | Onda | 25.547 | 7 | HOMOPG | 1998 | 10 | 49 | 50 | No | 0 | 67 | 18.000,00 |
| 27 | 7 | Mislata | 45.644 | 2 | PG | 1988 | 15 | 35 | 50 | No | 0 | 67 | 18.000,00 |
| 20 | 8 | Busot | 3.534 | 23 | Normes subsidiàries | 1995 | 20 | 16 | 20 | Si | 2 | 65 | 18.000,00 |
| 10 | 9 | Villar del Arzobispo | 3.700 | 23 | Normes subsidiàries | 1997 | 20 | 18 | 20 | No | 0 | 63 | 18.000,00 |
| 28 | 10 | Museros | 6.741 | 18 | Normes subsidiàries | 1997 | 20 | 20 | 20 | Si | 2 | 60 | 17.992,70 |
| 32 | 11 | Castellnovo | 888 | 23 | Normes subsidiàries | 1989 | 25 | 10 | 10 | No | 0 | 58 | 18.000,00 |
| 06 | 12 | Buñol | 9.579 | 18 | Normes subsidiàries | 1987 | 25 | 13 | 10 | No | 0 | 53 | 17.787,00 |
| 11 | 13 | Loriguilla | 2.171 | 23 | PG | 2002 | 10 | 16 | 20 | No | 0 | 53 | 18.000,00 |
| 19 | 14 | La Llosa de Ranes | 3.681 | 23 | Normes subsidiàries | 1995 | 20 | 12 | 10 | No | 0 | 53 | 18.000,00 |
| 25 | 15 | Rafelbunyol | 9.467 | 18 | HOMONormes subsidiàries | 1999 | 10 | 16 | 20 | No | 0 | 48 | 15.730,00 |
| 35 | 16 | Godella | 13.414 | 13 | PG | 1990 | 15 | 17 | 20 | No | 0 | 48 | 18.000,00 |
| 37 | 17 | La Nucia | 18.970 | 13 | PG | 1988 | 15 | 17 | 20 | No | 0 | 48 | 18.000,00 |
| 08 | 18 | Almoines | 2.519 | 23 | HOMONormes subsidiàries | 1999 | 10 | 14 | 10 | Si | 2 | 45 | 7.700,00 |
| 12 | 19 | Pego | 10.485 | 13 | PG | 1998 | 10 | 17 | 20 | Si | 2 | 45 | 18.000,00 |
| 17 | 20 | Albal | 17.024 | 13 | PG | 2002 | 10 | 18 | 20 | Si | 2 | 45 | 17.999,96 |
| 15 | 21 | Sant Joan de Moró | 3.516 | 23 | PG | 2004 | 10 | 14 | 10 | No | 0 | 43 | 18.000,00 |
| 18 | 22 | Vall d'Alba | 3.054 | 23 | PG | 1999 | 10 | 10 | 10 | No | 0 | 43 | 18.000,00 |
| 40 | 23 | Moixent | 4.383 | 23 | PG | 1997 | 10 | 10 | 10 | No | 0 | 43 | 18.000,00 |
| 07 | 24 | Onil | 7.763 | 18 | PG | 2000 | 10 | 11 | 10 | No | 0 | 38 | 17.968,50 |
| 26 | 25 | L'Olleria | 8.421 | 18 | PG | 1999 | 10 | 10 | 10 | No | 0 | 38 | 14.762,00 |
| 33 | 26 | Almassora | 27.989 | 7 | PG | 1998 | 10 | 14 | 10 | No | 0 | 27 | 18.000,00 |
|  |  |  |  |  |  |  |  |  |  | Total quantia subvencionable | | | 451.848,16 |
|  | P. = | Puntuació |  |  |  |  |  |  |  |  |  |  |  |

|  |
| --- |
| Tenint en compte que l'import subvencionable/cost de l'activitat, IVA inclòs, és l'indicat en l'acord adoptat sobre la sol·licitud de la subvenció, que consta en l'imprés certificat de Secretaria. En tot cas, d'acord amb l'apartat octau de la resolució de convocatòria 2024, l'import màxim a concedir és de 18.000 euros, IVA inclòs, sempre que el cost de l'activitat siga igual o inferior a esta quantia. Si el cost fora inferior l'import de la subvenció es correspondria amb este. |
| – A l'efecte de valoració de l'antiguitat del Pla general vigent, s'han seguit els criteris establits en la base 6.1 de l'Orde 1/2023 tenint en compte, a més, que les normes subsidiàries homologades a l’LRAU s'han equiparat als plans generals homologats o redactats d'acord amb l’LRAU.  – A l'efecte de còmput d'instruments de planejament, s'han seguit els criteris establits en la base 6.1 de l'Orde 1/2023, tenint en compte en tot cas, que:  – No computen aquells documents on no figura la data de publicació per a la seua entrada en vigor en el BOP/DOGV i no s'ha pogut obtindre esta per altres mitjans.  – No computen de manera independent modificacions de planejament aprovades en una única tramitació.  – No computen ordenances d'edificació i similars que no hagen sigut tramitades i aprovades seguint la legislació urbanística vigent en el moment de la seua tramitació. |